
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Privind modificarea Hotarârii Consiliului Local nr. 74/23.02.2018( cu modificările aduse prin HCL 208/24.04.2018) privind aprobarea documentaţiei tehnico-economice- faza D.A.L.I., a indicatorilor tehnico-economici  şi a anexei privind descrierea sumară a investiţiei pentru obiectivul  "Reabilitare    termică imobil, Bvd. Cetăţii nr. 30", în etapa precontractuală
1. Descrierea situatiei actuale
Pentru imobilul situat la adresa  Bvd. Cetăţii nr. 30, bl. E12, s-a depus documentaţia tehnico-economică pentru obiectivul de investiţii "Reabilitare termică imobil, Bvd. Cetăţii nr. 30", spre finanţare în cadrul Programului Operaţional Regional 2014-2020, Axa prioritară 3 – Sprijinirea tranziţiei către o economie cu emisii scăzute de carbon, Prioritate de investiţii  3.1, Sprijinirea eficienţei energetice , a gestionării inteligente a energiei şi a utilizării energiei din surse regenerabile în infrastructurile publice , inclusive în clădirile publice, şi în sectorul locuinţelor, Operaţiunea A - Clădiri Rezidenţiale.
În vederea finalizării etapei precontractuale, s-a solicitat de către Organismul Intermediar ADR Vest, prin Solicitarea de clarificare 5, înregistată la Primăria Municipiului Timişoara cu nr. CDD2018-525/14.11.2018, ca în cadrul anexei la HCL nr. 208/24.04.2018 să fie inlocuit şi corectat indicatorul minimal privind CO2. 
   Urmare a solicitării de clarificări, este necesară modificarea Hotarârii Consiliului Local nr. 74/23.02.2018 ( cu modificările aduse prin HCL 208/24.04.2018) privind aprobarea documentaţiei tehnico-economice- faza D.A.L.I., a indicatorilor tehnico-economici şi a anexei privind descrierea sumară a investiţiei, pentru obiectivul "Reabilitare termică imobil, Bvd. Cetăţii nr. 30", prin înlocuirea Anexei 1 cu o noua anexă care va include indicatorul minimal privind CO2.
1. Schimbări preconizate și rezultate așteptate
Prin intermediul acestei operaţiuni de mai sus, vor fi sprijinite activități specifice realizării de investiții pentru creşterea eficienţei energetice a clădirilor rezidenţiale.
Indicatorii de proiect care fac obiectul monitorizării implementării și performanței investiției propuse prin proiect, sunt:
- Scăderea consumului de energie finală în sectorul rezidenţial;
- Scăderea consumului anual de energie primară (kWh/an);
- Scăderea consumului anual specific de energie pentru încălzire (kWh/m2/an);
- Scăderea anuală estimată a gazelor cu efect de seră  (echivalent tone de CO2)
1. Concluzii
Urmare a celor prezentate mai sus, considerăm oportună aprobarea documentației tehnico-economice- faza D.A.L.I., a indicatorilor tehnico-economici - faza D.A.L.I. și a anexei privind descrierea sumară a investiției, pentru obiectivul "Reabilitare termică imobil , B-dul Cetatii  nr. 30 " în etapa precontractuală.

